CELEX: 62021CN0616
Language: sk
Date: 2021-10-05 00:00:00
Title: Vec C-616/21: Návrh na začatie prejudiciálneho konania, ktorý podal Naczelny Sąd Administracyjny (Poľsko) 5. októbra 2021 – Dyrektor Krajowej Informacji Skarbowej/Gmina L.

28.2.2022   
            
            
               SK
            
            
               Úradný vestník Európskej únie
            
            
               C 95/7
            
         
      Návrh na začatie prejudiciálneho konania, ktorý podal Naczelny Sąd Administracyjny (Poľsko) 5. októbra 2021 – Dyrektor Krajowej Informacji Skarbowej/Gmina L.
      (Vec C-616/21)
      (2022/C 95/11)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Naczelny Sąd Administracyjny
      
         Účastníci konania pred vnútroštátnym súdom
      
      
         Navrhovateľ: Dyrektor Krajowej Informacji Skarbowej
      
         Odporkyňa: Gmina L.
      
         Prejudiciálna otázka
      
      Majú sa ustanovenia smernice Rady 2006/112/ES z 28. novembra 2006 o spoločnom systéme dane z pridanej hodnoty (1), najmä článok 2 ods. 1, článok 9 ods. 1 a článok 13 ods. 1 tejto smernice vykladať v tom zmysle, že obec (orgán verejnej moci) sa má považovať za zdaniteľnú osobu na účely DPH, keď realizuje program, ktorého cieľom je odstránenie azbestu z nehnuteľností nachádzajúcich sa na území tejto obce vo vlastníctve obyvateľov, ktorí z tohto dôvodu nenesú žiadne náklady? Alebo je takáto činnosť činnosťou obce ako orgánu verejnej moci s cieľom plniť úlohy, ktoré sú zamerané na ochranu zdravia a života obyvateľov a na ochranu životného prostredia, v súvislosti s ktorou sa obec nepovažuje za zdaniteľnú osobu na účely DPH?
      
         (1)  Ú. v. EÚ L 347, 2006, s. 1.